《送项处中归越》
明代·释宗泐

诏下山东远赐归，去官如此世间希。黄冠贺监遗风在，白首冯郎旧念非。

一镜平湖莲叶艇，千岩寒雨薜萝衣。今朝相送长安道，目断秋云独雁飞。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。